ཡང་དེ་ཉིད་ལས།རྒུན་གྱི་སླུངས་སུ་ཆུད་པ་ནི།།ཞེས་པ།དགུན་ཟླ་གསུམ་གྱི་ཉི་མ་སླུངས་སུ་བསྐྱལ་ནས།དཔྱིད་ཟླ་ར་བ་ལ་ལྡོག་པའོ།།དེའི་མཚན་རྟགས་གང་ལ་འཛིན་ཞེ་ན།གེ་ཕག་ཡོར་ལྡེ་ཙེ་ཟེ་འཚོ།།ཞེས་པས་སྟོན་ཏེ།ལྷོ་ཤར་ནས་ལྷོ་ནུབ་ཏུ་རྒྱུ་བའི་སྐར་མ།ཕག་འདྲ་སྐྱིང་དམར་བྱ་བ་ལ་ཞོན་ནས།སླུངས་མལ་སྙོག་སྟེ།བདུད་ཡོར་ལྡེ་ནག་པོ་བྱ་བ་དང་ཉི་མ་སླུངས་འཇོམ་པས།སྐར་མ་དེ་ཡང་མུན་ཚབ་ཚུབ་དང་འགྲོགས་ནས་འཆར།མུན་འཇུག་དང་འགྲོགས་ནས་རྒས་སོ།།ཙེ་ཟེ་འཚོ་ཞེས་པ།རྣ་བ་ཕོ་ཁྱུ་མོ་ཁྱུ་འདྲེས་ཏེ་སྦྱོར་ཅིང་འཁྲིག་པའོ།།དེ་ལ་ལས་རྩུབ་མོ་གང་བྱས་བདུད་ཀྱི་དབང་དུ་འགྱུར་བའོ།།ཞེས་སོ།།